19/05/2016 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P.2016/10529. Bases reguladoras do programa de subvencións a corais polifónicas, bandas de música populares e entidades de música e baile tradicional galego da provincia da Coruña, para o desenvolvemento de actividades culturais durante o ano 2016

Por resolución da Presidencia núm.10529, de data 12 de maio de 2016, aprobáronse as Bases reguladoras do programa de subvencións a corais polifónicas, bandas de música populares e entidades de música e baile tradicional galego da provincia da Coruña, para o desenvolvemento de actividades culturais durante o ano 2016, que se transcriben de seguido.  Actividades formativas.  Actividades de documentación, investigación, recuperación e posta en valor da nosa cultura popular e tradicional, en formato físico e/ou virtual.  Produción de espectáculos, exposicións, libros, discos ou outro tipo de materiais directamente relacionados coa cultura popular e tradicional galega obxecto desta liña específica: bandas de música populares, música coral, música e baile tradicional.  Organización de festivais, mostras e encontros de entidades do ámbito obxecto da convocatoria. Unicamente serán obxecto de axuda os gastos de carácter corrente, en ningún caso bens inventariables. A realización do programa de actividades para o que fose concedida a subvención será de exclusiva responsabilidade da entidade, así como as obrigas fiscais e de seguridade social que delas se deriven. * Resolución do 26/03/2013, do Plan de contabilidade de pequenas e medianas entidades sen fins lucrativos. Ademais das exclusións expresadas na base 4 das Bases reguladoras xerais, non serán obxecto de subvención neste programa: - As actuacións de agrupacións artísticas incluídas na Rede Cultural da Deputación. - Os gastos de carácter xeral da entidade (persoal e gastos correntes). Só serán subvencionables os gastos de persoal que se adscriban directamente á realización da actividade obxecto da subvención, co límite máximo do 13 % dos gastos directos da actividade. Estes gastos deberán especificarse motivadamente no orzamento.  Os gastos de desprazamento, manutención e aloxamento, salvo que estean vinculados directamente á realización de festivais, mostras e encontros. Estes gastos deberán especificarse motivadamente no orzamento.  Os gastos financeiros. - As actividades deportivas e de tempo libre, de promoción económica, de servizos sociais e de turismo. O presente programa vai dirixido a entidades de carácter cultural, sen fin de lucro, con domicilio fiscal na provincia da Coruña, que centran a súa actuación no campo da cultura popular e tradicional galega: - corais polifónicas - bandas de música populares - entidades de música e baile tradicional Como excepción ao establecido nas Bases reguladoras xerais, as entidades que opten por este programa poderán tamén solicitar subvención no programa FO214: Programa de subvencións a corais polifónicas, bandas de música populares e entidades de música e baile tradicional galego da provincia da Coruña, para a realización de investimentos culturais durante o ano 2016. Ademais das obrigas expresadas na base 6 das bases reguladoras, as entidades solicitantes de subvención neste programa terán as seguintes: - Inclusión do logotipo da Deputación e uso da lingua galega nos soportes de difusión das actividades subvencionadas. - As entidades terán, en lugar visible e na súa páxina web, a imaxe corporativa da Deputación da Coruña. O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións. Ademais da documentación relacionada na base 7.2 das bases reguladoras, as entidades solicitantes teñen que achegar, de xeito telemático:  Estatutos da entidade adaptados á lexislación vixente, nos que conste a inscrición no rexistro público correspondente.  Dossier explicativo da traxectoria da entidade solicitante dentro do seu campo de actividade. Incluirase certificación do número de alumnos e alumnas das activades formativas, das participantes nos grupos artísticos dependentes da entidade e do número de persoas asociadas.  Memoria explicativa da actividade que conterá como mínimo os seguintes aspectos: breve descrición da actividade que se vai realizar, para os efectos de comprobar que é subvencionable nesta convocatoria segundo o disposto na base 3; calendario de realización ao longo do ano 2016; apoio á divulgación de creacións galegas; interese da proposta presentada, conforme aos criterios establecidos na base 8.1.  Orzamento estimado dos gastos derivados da realización da actividade, desagregado por conceptos.  Importe da subvención solicitada, que non poderá superar o 80 % do orzamento de gastos.1. Declaración doutras subvencións concedidas ou solicitadas para o mesmo obxecto.2. Declaración do emprego da lingua galega na realización do proxecto.3. No caso de que se solicite a autorización para concertar a execución total ou parcial das actividades con persoas xurídicas vinculadas, deberán indicar a epígrafe na que está inscrita no IAE e achegar a documentación de constitución da entidade para comprobar o seu obxecto social. Poderase requirir a entidade para que achegue cantos datos, documentos complementarios e aclaracións resulten necesarios para a tramitación e resolución do procedemento. Este requirimento farase mediante o correo electrónico indicado na solicitude. - Coeficiente de financiamento derivado da solicitude: ata 25 puntos; valorarase segundo a súa definición recollida no apartado 9.2.1 das bases xerais de tal xeito que, a menor coeficiente, meirande puntuación obterá o solicitante. - Traxectoria e impacto social da entidade solicitante dentro do seu campo de actividade: ata 30 puntos; valorarase: traxectoria da entidade: entre 5 e 10 anos: 3 puntos máis de 10 anos: 5 puntos número de alumnos e alumnas das actividades didácticas e formativas: máis de 25 persoas: 5 puntos. participantes nos grupos artísticos dependentes da entidade: máis de 25 persoas sumando as diferentes formacións: 5 puntos número de persoas asociadas: máis de 50 persoas: 5 puntos. desenvolvemento do proxecto presentado en colaboración, ou con participación directa no deseño e/ou desenvolvemento das actividades, doutras entidades sociais ou culturais: 1 entidade a maiores da que presenta a proposta: 5 puntos 2 ou máis entidades a maiores da que presenta a proposta: 10 puntos - Apoio á divulgación de creacións galegas: no caso de que o número de obras de autores e autoras galegos do repertorio sexa superior ao 50 % do repertorio: 10 puntos. - Interese da proposta presentada: ata 30 puntos; valoraranse, no informe técnico correspondente, os seguintes aspectos: calidade do proxecto proposto contribución á transmisión de valores tratamento de temáticas e contidos pouco difundidos no ámbito de actuación capacidade de incidencia e repercusión na creación de públicos participación social no campo da cultura popular e tradicional galega inclusión de contidos formativos e de sensibilización no campo da igualdade de xénero normalización da lingua galega valorización do patrimonio intervención social na comunidade. - Emprego da lingua galega como lingua vehicular das actividades e/ou materiais vinculados a esta subvención: ata 5 puntos. - Memoria xustificativa da realización da actividade e do cumprimento das condicións impostas na concesión da subvención, que conterá, como mínimo, os seguintes aspectos: actividades desenvoltas, temporalización, cuantificación e perfil dos participantes, resultados obtidos. - Acreditación da inclusión do logotipo da Deputación e uso da lingua galega nos soportes de difusión das actividades subvencionadas e da obriga de incluír en lugar visible e na súa páxina web a imaxe corporativa da Deputación da Coruña. - Envío á Deputación dunha copia dos libros e discos subvencionados. A Coruña, 12 de maio de 2016 O PRESIDENTE O SECRETARIO Valentín González Formoso José Luis Almau Supervía